# ΠΑΡΑΡΤΗΜΑ ΙΙ – Ειδική Συγγραφή Υποχρεώσεων

|  |  |  |  |  |
| --- | --- | --- | --- | --- |
| **Α/Α** | **ΠΡΟΔΙΑΓΡΑΦΕΣ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ/ ΣΤΟΙΧΕΙΟ**  **ΤΕΚΜΗΡΙΩΣΗΣ** |
| 1 | *Αναλυτική Περιγραφή της μεθοδολογίας υλοποίησης της Ενέργειας της Εξειδικευμένης Συμβουλευτικής σε θέματα ανάπτυξης επιχειρηματικής δράσης και της μεθοδολογίας για την Εκπόνηση Business Plan ή και export action plan για την ανάληψη επιχειρηματικής δραστηριότητας, συμπεριλαμβανομένης της υλοποίησης τουλάχιστον ενός αντίστοιχου με το παρόν, υλοποιηθέντος έργου, που περιλαμβάνει ενέργειες επαγγελματικής συμβουλευτικής, ενέργειες εκπόνησης επιχειρηματικών σχεδίων και ενέργειες συνεχιζόμενης επαγγελματικής κατάρτισης ανεξαρτήτως ύψους προϋπολογισμού.* | ΝΑΙ |  |  |
| 2 | *Αναλυτική Περιγραφή των εργαλείων που θα χρησιμοποιηθούν για την υλοποίηση της Εξειδικευμένης Συμβουλευτικής- Παρουσίαση ενός (1) τουλάχιστον εργαλείου(στην ελληνική γλώσσα) σε ψηφιακή μορφή* | ΝΑΙ |  |  |
| 3 | *Παρουσίαση του Ολοκληρωμένου Συστήματος Συμβουλευτικής(ΟΣΣ)*  *για την πρόσβαση στο Πληροφοριακό Σύστημα του Έργου απαιτείται σχετικό link καθώς και κωδικός πρόσβασης]* | ΝΑΙ |  |  |
| 4 | *Αναλυτική Περιγραφή της μεθοδολογίας υλοποίησης της Ενέργειας της εκπόνησης Business plan και Export Action plan* | ΝΑΙ |  |  |
| 5 | *Αναλυτική περιγραφή της μεθοδολογίας υλοποίησης της Ενέργειας της Επαγγελματικής Κατάρτισης και σε συνάρτηση με το προφίλ των ωφελουμένων* | ΝΑΙ |  |  |
| 6 | *Αναλυτική περιγραφή των εκπαιδευτικών μεθόδων και τεχνικών που θα χρησιμοποιηθούν στο πλαίσιο υλοποίησης της Ενέργειας της Επαγγελματικής*  *Κατάρτισης και σε συνάρτηση με το προφίλ των ωφελουμένων* | ΝΑΙ |  |  |
| 7 | *Αναλυτική περιγραφή της μεθοδολογίας υλοποίησης και διασφάλισης της ποιότητας και της αποτελεσματικότητας της πρακτικής άσκησης.*  *Διαδικασίες και εργαλεία, που θα χρησιμοποιήσει για την διαδικασία εποπτείας της πρακτικής άσκησης.* | ΝΑΙ |  |  |
| 8 | *Αναλυτική περιγραφή της μεθοδολογίας υλοποίησης της διαδικασίας πιστοποίησης των γνώσεων και δεξιοτήτων των*  *ωφελούμενων* | ΝΑΙ |  |  |
| 9 | *Παρουσίαση των Σχημάτων Πιστοποίησης για όλες τις ειδικότητες που περιλαμβάνονται στην παρούσα Διακήρυξη* | ΝΑΙ |  |  |
| 10 | *Συμφωνητικό συνεργασίας με τον συνεργαζόμενο διαπιστευμένο φορέα πιστοποίησης προσώπων (Φ.Π.Π.) που θα αναλάβει να υλοποιήσει την πιστοποίηση των ωφελούμενων (εφόσον ο Φ.Π.Π. είναι*  *υπεργολάβος)* | ΝΑΙ |  |  |
| 11 | *Παρουσίαση αναλυτικού χρονοδιαγράμματος υλοποίησης της Σύμβασης (με τη μορφή Διαγράμματος*  *Gantt)* | ΝΑΙ |  |  |
| 12 | *Αναλυτική Περιγραφή της μεθοδολογίας οργάνωσης, παρακολούθησης και*  *αξιολόγησης της Σύμβασης* | ΝΑΙ |  |  |
| 13 | *Αναλυτική Περιγραφή του προτεινόμενου Σχήματος Οργάνωσης και Διοίκησης του Έργου καθώς και της συμμετοχής και του ρόλου κάθε στελέχους στις επιμέρους*  *δράσεις και παραδοτέα του Έργου* | ΝΑΙ |  |  |

**Οδηγίες συμπλήρωσης**

Στη Στήλη «ΠΡΟΔΙΑΓΡΑΦΗ», περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις.

Αν στη στήλη «ΑΠΑΙΤΗΣΗ» έχει συμπληρωθεί η λέξη «ΝΑΙ» ή ένας αριθμός (που σημαίνει υποχρεωτικό αριθμητικό μέγεθος της προδιαγραφής και απαιτεί συμμόρφωση), τότε η αντίστοιχη προδιαγραφή είναι υποχρεωτική για τον υποψήφιο ανάδοχο, θεωρούμενη ως απαράβατος όρος σύμφωνα με την παρούσα διακήρυξη. Προσφορές που δεν καλύπτουν πλήρως απαράβατους όρους απορρίπτονται ως απαράδεκτες.

Αν η στήλη «ΑΠΑΙΤΗΣΗ» δεν έχει συμπληρωθεί με τη λέξη «ΝΑΙ» ή με κάποιον αριθμό, τότε η προδιαγραφή δεν είναι απαράβατος όρος. Προσφορές που δεν καλύπτουν τους μη απαράβατους όρους ή αποκλίνουν από αυτούς δεν απορρίπτονται.

Στη στήλη «ΑΠΑΝΤΗΣΗ» σημειώνεται η απάντηση του αναδόχου που έχει τη μορφή ΝΑΙ/ΟΧΙ εάν η αντίστοιχη προδιαγραφή πληρείται ή όχι από την Προσφορά ή ένα αριθμητικό μέγεθος που δηλώνει την ποσότητα του αντίστοιχου χαρακτηριστικού στην Προσφορά. Απλή κατάφαση ή επεξήγηση δεν αποτελεί απόδειξη πλήρωσης της προδιαγραφής και η αρμόδια Επιτροπή έχει την υποχρέωση ελέγχου και επιβεβαίωσης της πλήρωσης της απαίτησης.

Στη στήλη «ΣΤΟΙΧΕΙΟ ΤΕΚΜΗΡΙΩΣΗΣ» θα καταγραφεί η σαφής παραπομπή στο δικαιολογητικό εκείνο στοιχείο που προσκομίζεται προς απόδειξη πλήρωσης της συγκεκριμένης απαίτησης. Η παραπομπή γίνεται με συγκεκριμένη αναφορά στην αρίθμηση, όπως αποτυπώνεται στο κείμενο της διακήρυξης. Η παραπομπή μπορεί να αφορά σε χαρακτηριστικά της τεχνικής προσφοράς στην τεχνική έκθεση όπου αποτυπώνεται το ολοκληρωμένο σχέδιο ή η μέθοδος υλοποίησης για κάθε επιμέρους παρεχόμενη υπηρεσία, στις αναλυτικές τεχνικές περιγραφές των παρεχόμενων υπηρεσιών, του τρόπου διασύνδεσης και λειτουργίας τους ή στην αναφορά μεθοδολογίας για την παροχή τους κλπ., που κατά την κρίση του υποψηφίου αναδόχου τεκμηριώνουν τα στοιχεία του Πίνακα Συμμόρφωσης.

**Διευκρινίσεις**

Επισημαίνεται ότι είναι υποχρεωτική η απάντηση σε όλα τα σημεία του ΠΙΝΑΚΑ ΣΥΜΜΟΡΦΩΣΗΣ και η παροχή όλων των πληροφοριών που ζητούνται.

Η αρμόδια Επιτροπή θα αξιολογήσει τα παρεχόμενα από τους προσφέροντες στοιχεία κατά την αξιολόγηση των Τεχνικών Προσφορών.

Σε περίπτωση που δεν έχει απαντηθεί οποιοσδήποτε όρος του ΠΙΝΑΚΑ ΣΥΜΜΟΡΦΩΣΗΣ, τότε η απάντηση θεωρείται αρνητική.

Σε περίπτωση που οποιαδήποτε, από τις ανωτέρω αναφερόμενες στους επισυναπτόμενους πίνακες υποχρεώσεις, δεν καλύπτεται, η προσφορά θα απορρίπτεται ως απαράδεκτη.